पटना : जोधपुर कोर्ट की ओर से जमानत मिलने के बाद बिहार के पटना में जुड़वा बहनों ने इसका जश्न मनाया है। पटना में रहने वालीं सबा और फराह ने सलमान को अपना भाई मानती हैं। यह दोनों जुड़वा बहनें सिर से एक-दूसरे से जुड़ी हुई हैं और दोनों का एम्स हॉस्पिटल में इलाज चल रहा है। सलमान इन लड़कियों की इलाज में मदद कर रहे थे। वह इलाज के दौरान बहनों की आर्थिक मदद कर रहे थे। काले हिरण केस में सजा होने के बाद दोनों ने सलमान की जमानत तक भूखे रहने की बात कही थी।